recursal/SuperWikiNEXT-32B huggingface dataset:
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**குஃப்ரா சண்டை** (*Battle of Kufra*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். இதில் பாசிச இத்தாலியின் கட்டுப்பாட்டிலிருந்த குஃப்ரா பாலைவனச் சோலைப் பகுதியை விடுதலை பிரான்சுப் படைகள் கைப்பற்றின.

குஃப்ரா லிபியாவின் தென்கிழக்கில் அமைந்திருந்த ஒரு பாலைவனச்சோலைப் பகுதி. இது பாலைவன வாழ் குடிகளுக்கு ஒரு முக்கிய வர்த்தக மையமாக இருந்தது. 1931ல் இத்தாலியால் ஆக்கிரமிக்கப்பட்டது. செப்டம்பர் 1940ல் இத்தாலியப் படைகள் எகிப்து மீது படையெடுத்தன. இதனை எதிர்த்து நேச நாட்டுப் படைகள் டிசம்பர் மாதம் காம்ப்பசு நடவடிக்கையைத் தொடங்கின. இத்தாலியப் படைகளை எகிப்திலிருந்து விரட்டி, லிபியாவுக்குள் முன்னேறின. பிரிட்டானியப் படைகள் கிழக்கிலிருந்து லிபியாவினுள் முன்னேறிக் கொண்டிர்க்கும் போதே தெற்கில் சாடிலிருந்து விடுதலை பிரான்சுப் படைகள் லிபியாவைத் தாக்கின. பிரான்சு ஜூன் 1940ல் நாசி ஜெர்மனியிடம் சரணடைந்திருந்தாலும், அதனை ஏற்க மறுத்த தளபதி சார்லஸ் டி கோல் நாடுகடந்த பிரெஞ்சு அரசை பிரான்சின் காலனிப் பகுதிகளில் நிறுவியிருந்தார். அதன் படைகள் விடுதலை பிரான்சுப் படைகள் என்று அழைக்கப்பட்டன. பிரான்சின் ஆப்பிரிக்கக் காலனிகள் டி கோலின் அரசுக்கு ஆதரவளித்தன. சாடிலிருந்த பிரஞ்சுப் படைகளைக் கொண்டு லிபியாவைத் தாக்கினார் டி கோல். ஜனவர் 31, 1941ல் பிரெஞ்சுப் படைகள் குஃபரா மீதான படையெடுப்பைத் தொடங்கின. வேகமாக குஃப்ராவி பகுதியுள் முன்னேறிய அவை பெப்ரவரி 17ல் அதன் முக்கிய எல் டாக் கோட்டையை முற்றுகையிட்டன. சில வார கால குண்டுவீச்சுடன் கூடிய முற்றுகைக்குப் பின்னர் மார்ச் 1ம் தேதி எல் டாக் கோட்டையின் இத்தாலிய பாதுகாவல் படைப்பிரிவு சரணடைந்தது. குஃப்ரா பிரெஞ்சுப் படைகளின் கட்டுப்பாட்டில் வந்தது.
**மேற்குலக உணவுமுறை மாதிரி** (Western dietary pattern) அல்லது **அமெரிக்க உணவுச் சீர்தரம்** (Standard American Diet) என்பது மேற்குலக நாடுகளில் பலரால் உண்ணப்படும் உணவுகள், உணவுப் பழக்கங்களைக் குறிக்கிறது. இந்த உணவுகள் தற்போது இந்தியா, இலங்கை போன்ற வளர்ந்து வரும் நாடுகளிலும் பரவி வருகின்றது. மேற்குலக உணவுமுறை அதி கூடிய செந்நிறமான இறைச்சிகள் (red meets), சீனித் தீன்கள் (sugary desserts), கொழுப்புக் கூடிய உணவுகள், கோதுமை மா மற்றும் பெருந்தானியங்களால் (refined grains) ஆனது. இதில் பெரும்பாலும் சீனி அதிகம் கொண்ட கோலாக்கள் (sugary drinks), பதப்படுத்தப்பட்ட உணவுகள் (processed food), கொழுப்புக் கூடிய பாற்கட்டிகள் மற்றும் பாலுணவுகளைக் கொண்டிருக்கும்.

மேற்கோள்கள்
-----------

1. ↑  Gandey, Allison (August 17, 2007). "Diet Appears to Influence Colon Cancer Outcomes". Medscape.
2. ↑  Halton, Thomas L; Willett, Walter C; Liu, Simin; JoAnn E. Manson; Stampfer, Meir J; Hu, Frank B (2006). "Potato and french fry consumption and risk of type 2 diabetes in women". *The American Journal of Clinical Nutrition* **83** (2): 284–90. பப்மெட்:16469985. .
**அரிசில் ஆறு** (*Arisil*) என்பது தஞ்சாவூர் மாவட்டத்தில் உள்ள காவிரி ஆற்றின் கிளை ஆறு ஆகும். பல்வேறு தமிழ் சாம்ராஜ்யங்களுக்கு இடையே பல போர்கள் நடந்த இடமாக இது இருந்தது. நிருபதுங்க பல்லவனுக்கும் சீமாறன் என்ற பாண்டியனுக்கும் இடையே 9ஆம் நூற்றாண்டில் நடந்த போர் மிகவும் குறிப்பிடத்தக்க ஒன்றாகும். இதில் பிந்தையவர்கள் தோற்கடிக்கப்பட்டனர். மூன்றாம் நந்திவர்மனுக்கும் மகன் ராட்டிரகூட இளவரசிக்கும் பிறந்தவன் நிருபதுங்கா.
பொன்னியின் செல்வன் என்ற புகழ்பெற்ற தமிழ் நூலின் 10வது அத்தியாயத்திலும் அரிசில் குறித்துக் குறிப்பிடப்பட்டுள்ளது.

இலக்கியத்தில்
-------------

* நற்றிணை 141

வெள்ளம் குறைந்த காலத்தில் இதன் மணல் அறல் அறலாகப் படிந்து அழகாகக் காணப்படும். இந்த மணல்-படிவைச் சல்லியங்குமரனார் தன் பாடல் தலைவியின் கூந்தலுக்கு உவமையாக்கிக்கொண்டுள்ளார். இது ஓடும் பகுதியில் அம்பர் என்னும் ஊர் சங்ககாலத்தில் மிகவும் புகழ்பெற்ற ஊராகத் திகழ்ந்தது. இந்த ஊரின் அரசன் கிள்ளி.'இசைவெங்கிள்ளி' என்று போற்றப்படுகிறான். இவன் யானைமேல் சென்று போரிட்டான். போர் சோழனின் அம்பர் நகரில் நடைபெற்றது. அம்பர் நகரைத் தாக்கியவன் பாண்டில் (பாண்டியன்). போரில் கிள்ளி வெற்றி பெற்றான்.

படங்கள்
-------

* அரிசில் ஆற்றின் மீது பாலம்அரிசில் ஆற்றின் மீது பாலம்
* அரிசில் ஆறுஅரிசில் ஆறு

மேற்கோள்கள்
-----------

1. ↑  Sailendra Nath Sen. *Ancient Indian History and Civilization*. New Age International, 1999 - India - 668 pages. பக். 449.
2. ↑   *Indian History*. Allied Publishers. பக். A-422.
3. ↑  Kallidaikurichi Aiyah Nilakanta Sastri. *The Culture and History of the Tamils*. K. L. Mukhopadhyay, 1964 - Tamil (Indic people) - 181 pages. பக். 26.
4. ↑  Kalki Krishnamurthy. *Ponniyin Selvan*. Vanathi Pathippagam, 1954.
**அப்பாத் இப்னு** பிஷ்ர் (ரலி)( அரபு மொழி: **عباد بن بشر**‎ ) (c.597 – 632)இறைத்தூதர் முஹம்மது நபியின் தோழர்களில் ஒருவராவார். போர் திறன் மற்றும் ஆன்மீகத்தில் சிறந்து விளங்கியவராக அறிப்படுகிறார்

நபித்தோழர்களில் ஒருவரான முசாப் இப்னு உமர் அவர்களின் குர்ஆன் ஓதுவதை கண்டு தன் பதிணெட்டாம் அகவையில் ஈர்க்கப்பட்டார்.குர்ஆன் அழகிய முறையில் ஓதுவதில் மிகவும் பிரபலமானவர் ஆகவே *குர்ஆனின் நண்பர் என நபித்*தோழர்களிடையே அறியப்பட்டார். 

முஹம்மது நபி(ஸல்) அவர்களின் மனைவி ஆயிஷா பின்த் அபி பக்ர் ஒருமுறை கூறினார்: "அன்சாரிகளில் மூன்று நபர்கள் இருக்கிறார்கள், அவர்கள் போன்று யாரும் நல்லொழுக்கத்தில் சிறந்து விளங்க முடியாது: சாத் இப்னு முஆத், உசய்த் இப்னு குதைய்ர் மற்றும் அப்பாத் இப்னு பிஷ்ர்."

வாழ்க்கை
--------

கிபி 625( ஹிஜ்ரி 4)ம் ஆண்டு இறைத்தூதர் முஹம்மது நபி(ஸல்) அவர்களுடன் இன்றைய சௌதி அரேபியாவின் நஜ்த் பள்ளத்தாக்கு பகுதியில் முகாமிட்டிருந்த போது எதிரிகள் தாக்கும் அபாயம் இருப்பதால் சக தோழரான அம்மார் பின் யாசிர் அவருடன் தாமாக முன்வந்து இரவில் காவல் பணியில் ஈடுபட்டுக்கொண்டிருந்தனர். அபோது அம்மார் பின் யாசிர் அவர்கள் சற்று அயற்சியாக இருந்ததை உணர்ந்து ஒருவர் முதல் பாதியிலும் மற்றவர் இரண்டாம் பாதியிலும் பாதுகாப்பு பணி செய்வது என முடிவு செய்து முதலில் அப்பாத்(ரலி) அவர்கள் முதலில் ஈடுபட்டார் அச்சமயம் வெருமனே நிற்பதற்கு பதிலாக அமைதியான சூழலில், நட்சத்திரங்கள், மரங்கள், பாறைகள் அனைத்தும் அல்லாஹ்வை துதிப்பது போல தானும் இறைவனை வனங்க தொழுகையில் ஈடுபட்டு குர்ஆனை ஓத ஆரம்பித்தார். குர் ஆனோடோடு நெருங்கிய நேசம் கொண்டமையால் எதிரி அம்பை தனது உடலில் எய்திய போதும் சற்றும் தொய்வில்லாமல் தொழுகையை தொடர்ந்தார்.மூன்று அம்புகள் பாய்ந்த பின்னர் இயலாமையால் சக தோழரை எழுப்பினார்.எதிரி தப்பியோட பின்னாளில் அப்பாத்(ரலி) அவர்கள் வணக்க வழிபாடுகளில் மூழ்கியிருந்தல், கட்டற்ற வீரம், இறை பாதையில் கணக்கின்றி செலவு செய்தல் போன்றவற்றிக்காக நினைவு கூறப்படுபவராக இருந்தார்.

இறப்பு
------

கிபி 632 இல் யமாமா(சவுதி அரேபியா) போரில் கொல்லப்பட்டார்.

மேற்கோள்கள்
-----------

1. ↑  Muir 1858, ப. ccxxx.
2. ↑  Waqidi 2011
3. ↑  Salabi 2021, ப. 395
இர வாசுதேவன் ஏட்டுச் சுவடிகளுடன்
**இரத்தினசாமி வாசுதேவன்** அல்லது **முனைவர் இர. வாசுதேவன்** என்பவர் தமிழ்நாட்டில் நன்கறியப்பட்ட தமிழ் மருத்துவ இலக்கிய ஆய்வாளரும், எழுத்தாளரும் கவிஞரும் ஆவார். இவரது ஆய்வு தமிழில் மருத்துவ இலக்கியங்கள் ஆகும். பண்டைய தமிழ் மருத்துவம் தொடர்பான பல்வேறு ஆய்வுகளையும் இவர் செய்து வருகிறார்.

வாழ்க்கைக் குறிப்பு
-------------------

இவர் தமிழ்நாடு, கடலூர் மாவட்டம், காட்டுமன்னார் கோயில் வட்டம், கஞ்சங்கொல்லை, **கொண்டாயிருப்பு** எனும் சிற்றூரில் பிறந்தார். இவரது தந்தையாரின் பெயர் வே. இரத்தினசாமி. தாயாரின் பெயர் சின்னப்பெண். பாடசாலைக் கல்வியை கிராமத்தில் 8ம் வகுப்பு வரை கற்றிருந்தார். 1967ல் சென்னைக்கு சென்றார். அங்கே கவிதை எழுதும் ஆற்றலை வளர்த்துக்கொண்டார். அத்துடன் தன்னால் விடுபட்ட பாடசாலைக் கல்வியை பொது நூலகங்களில் கற்றார். தமிழ் இலக்கியங்களில் நாட்டம் கொண்டார். இருபத்தொன்பாவது வயதில் இந்திய ரிசர்வ வங்கி, சென்னை கிளையில் பகுதி நேரப் பணியாளராகப் பணி புரிந்தார். சுமார் 8 ஆண்டுகளாக ரிசர்வ் வங்கி, தமிழ் மன்றத்தின் செயலாளராக இருந்து வருகிறார். அம்மன்றத்தின் செயற்பாடுகளில் ஒன்றாக நிகழ்கிறது, நண்பகல் சொற்பொழிவு. அது எந்த தொய்வும் இல்லாமல், புதன்கிழமை தோறும் நடைபெறுகிறது.

கல்வியும் ஆய்வும்
-----------------

எட்டாம் வகுப்புடன் நின்றுவிட்ட தனது பாடசாலைக் கல்வியை, இருபது ஆண்டுகளுக்குப் பின்னர் தொடர்ந்தார். சென்னைப் பல்கலைக் கழகத்தில் அஞ்சல் வழிக் கல்வியில் சேர்ந்து B.Litt. M.A. பயின்றார். மதுரை காமராசர் பல்கலைக் கழகத்தில் M.Phil பயின்று ‘திருவிளையாடற் புராணத்தில் கலைக் கூறுகள்’ என்னும் ஆய்வேட்டினை அளித்தார். மீண்டும் சென்னைப் பல்கலைக் கழகத்தில், ஆய்வு செய்து, தமிழில் மருத்துவ இலக்கியங்கள் என்னும் அரிய ஆய்வேட்டை அளித்து முனைவர் பட்டம் பெற்றார். 1987 முதல் 2002 வரை தொடர்ந்து கல்வி கற்றார். தனது கல்வியைத் தமிழ்வழிக் கல்வியாகவே கற்றார். ஓய்வு நேரத்தைப் படிப்பதற்காகவும் தமிழ்ப் பணி புரிவதிலும் ஈடுபடுத்திக்கொண்டார்.

தமிழ்ப் பணி
-----------

தமிழரின் பழமையான சுவடிகளையும் நூல்களையும் தேடிச் சேகரிக்கும் பணியில் தமிழர் மரபு அறக்கட்டளையுடன் இணைந்து பணியாற்றியுள்ளார். **தமிழ் குயில்** எனும் ஒலியாடல் குழுமத்தை நிறுவி, அதன்மூலம் தமிழ் இலக்கியச் சொற்பொழிவுகளையும் ஆற்றி வருகிறார். இதுவரை 350 - க்கும் மேற்பட்ட சொற்பொழிவுகளை நடத்தியுள்ளார். தமிழகத்தில் மறைந்திருக்கும் அரிய சுவடிகளைத் தேடும் பணியின் ஊடாக, கிடைக்கும் சுவடி நூல்களை நகலெடுத்து கணினியில் சேமித்து, அரசு மின்நூலகத்தில் சேர்க்கும் பணியையும் செய்து வருகிறார்.

வெளியிடப்பட்ட நூல்கள்
---------------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தமிழ் மருத்துவ வரலாற்றுத் தொன்மைகள்** |

* தமிழில் மருத்துவ இலக்கியங்கள்
* விண்ணும் மண்ணும்
* தமிழ் இலக்கணம்
* திருமந்திரம்
* இயற்கை மருத்துவம்

வெளியிணைப்புகள்
---------------

* அதிகாரப்பூர்வத்தளம் பரணிடப்பட்டது 2010-12-30 at the வந்தவழி இயந்திரம்
* வலைப்பதிவு
* தமிழாயம் **குழுமம்**
**குகியா ஆறு** (*Guhiya River*) இந்தியாவின் ராஜஸ்தானின் பாலி மாவட்டத்தில் உள்ள ஒரு சிறிய நதி ஆகும். இது மழைக்காலங்களில் மட்டுமே ஓடும் இடைப்பட்ட நீரோடை மற்றும் லூனி ஆற்றின் துணை நதியாகும்.

இது ஆரவல்லி மலைத் தொடரில் அடிவாரத்தில் ஜோஜ்ட் தெகசிலில் காரியா நீவ் மற்றும் தாராசனிப் பகுதியில் உருவாகிறது. இதன் துணை நதிகளில் ரேடியா நாடி, குரியா நாடி, லில்ரி நாடி, சுக்ரி (நீரோடை) மற்றும் புன்பாரியா ஆகியவை அடங்கும். இது பெக்கரியா (பெங்காரியா)(25°52′27″N 72°48′36″E﻿ / ﻿25.87417°N 72.81000°E﻿ / 25.87417; 72.81000) கிராமத்திற்கு அருகிலுள்ள பேண்டி நதியில் இணைகிறது. குஹியா நதிக்கான நீர்ப்பிடிப்பு படுகை சுமார் 3,835 சதுர கிலோமீட்டர்கள் (948,000 ஏக்கர்கள்) கொண்டது.

மேற்கோள்கள்
-----------

1. ↑  *Ajmer, India, Sheet NG 43-06* (topographic map, scale 1:250,000), Series U-502, United States Army Map Service, March 1962
2. ↑  "Rivers - Luni Basin". Department of Irrigation, Government of Rajasthan. 19 April 2008 அன்று மூலம் பரணிடப்பட்டது.
3. ↑  *Pali, India, Sheet NG 43-09* (topographic map, scale 1:250,000), Series U-502, United States Army Map Service, November 1959

வெளி இணைப்புகள்
---------------

* "Luni Basin". Department of Irrigation, Government of Rajasthan. 26 March 2008 அன்று மூலம் பரணிடப்பட்டது.
**ஆதி கங்கா** *(Adi Kanga)* ஓர் இந்திய கட்டடப் பொறியாளர் ஆவார். ஓர் எழுத்தாளராகவும் இருந்த இவர் நவி மும்பை நகரத்தின் திட்டமிடுபவர்களில் ஒருவராக இருந்தார். 1923 ஆம் ஆண்டு மார்ச்சு மாதம் 16 ஆம் நாள் மும்பையில் ஒரு பார்சி குடும்பத்தில் ஆதிகங்கா பிறந்தார். நகர தொழிற்சாலை மேம்பாட்டு ஆணையத்தில் பொது மேலாளராக பணியாற்றினார். இங்கிருக்கும்போதுதான் நவி மும்பை நகரத்தைத் திட்டமிடுவதிலும் நிறைவேற்றுவதிலும் கங்கா ஈடுபட்டிருந்தார், இவர்தான் வாசி பாலம் கட்டுவதற்காக பரிந்துரைத்தார். கங்கா தனிப்பட்ட முறையில் வாசி நகரில் அமையவிருந்த உள்ள புதிய நகரத்திற்கான திட்டங்களை தனது இல்லத்தில் உள்ள சாப்பாட்டு மேசையில் வரைந்தார். சிட்கோவில் வரைவாளர்கள் கிடைப்பதற்கு முன்பே முன்மொழியப்பட்ட புதிய நகரத்தின் பல்வேறு மண்டலங்களை கை வண்ணம் பூசினார். 

1995 ஆம் ஆண்டு இவர் எழுதிய நம்பர் மொசைக்சு:சர்னீசு இன் சர்ச் ஆப் யுனிவர்சல்கள் என்ற புத்தகம் வெளியானது. 2013 ஆம் ஆண்டு ஏப்ரல் மாதம் முதல் தேதி கங்கா சிட்னி நகரில் இறந்தார் .

மேற்கோள்கள்
-----------

1. 1 2  "Visionary who helped create a city". *The Sydney Morning Herald* (ஆங்கிலம்). 2013-04-29. 2018-05-10 அன்று பார்க்கப்பட்டது.
2. ↑  "Adi Kanga (1923-2013)" (PDF). *zoroastriansnet*. 2018-05-10. 2018-05-10 அன்று பார்க்கப்பட்டது.
3. 1 2  "The story of Adi R. Kanga". *Parsi Khabar* (ஆங்கிலம்). 2013-08-07. 2018-05-10 அன்று பார்க்கப்பட்டது.
4. ↑  1923-, Kanga, A. R. (Adi R.) (1995). *Number mosaics : journeys in search of universals*. Singapore: World Scientific. பன்னாட்டுத் தரப்புத்தக எண்:9810218885. இணையக் கணினி நூலக மையம்:33052541.

புற இணைப்புகள்
--------------

* "Kanga, Adi". *www.zoroastrian.org.uk*. 2018-05-10. 2018-05-10 அன்று பார்க்கப்பட்டது.
**ஆதி நதி** (*Athi River*) எனபது கென்யத் தலைநகரம் நைரோபிக்கு அருகில் மச்சாகோஸ் மாகாணத்தில் அமைந்துள்ள ஒரு நகரம் ஆகும். ஆதி நதி இந்நகரின் ஊடே பாய்வதால் இந்நகருக்கு இப்பெயர் சூட்டப்பட்டது. இந்நகரம் மவகோ எனவும் அழைக்கபடுகின்றது.

அத்தி நதி நகரம் மாவோக்கோ நகராட்சி கவுன்சில் மற்றும் மவாகோ மாவட்டம் பகுதியின் தலைமையிடமாக உள்ளது. நகரின் மக்கள்தொகை 137,211 (2009 மக்கள் தொகை கணக்கெடுப்பு) ஆகும். இது கென்ய தலைநகரான நைரோபிக்கு அருகாமையில் இருப்பதால் இன்னும் வளர்ந்து வருகிறது.

வரலாறு
------

1963 ஆம் ஆண்டில் நைரோபி மாகாண கவுன்சிலிலிருந்து மாவோக்கோ மாகாணம் பிரிக்கப்பட்டது, பிந்நாட்களில் இம்மகணம் கலைக்கப்பட்டது. மாவோக்கோ நகராட்சிக்கு ஆறு வார்டுகள் (ஆத்தி ஆறு மேற்கு, கடணி, கினானி / மதானி, மாகடாரா, முத்வானி மற்றும் சோபியா) உள்ளன. இந்த வார்டுகளான கத்திணி தொகுதியில் மொத்தம் பத்து வார்டுகள் உள்ளன. மீதமுள்ள நான்கு வார்டுகள் மசாக்கு மாகாண கவுன்சிலில் உள்ளன.

தொழில்வளம்
----------

கென்யாவில் இந்த நகரம் ஒப்பீட்டளவில் தொழில்மயமாக்கப்பட்டது.  நகரில் ஆறு சிமெண்ட் தொழிற்சாலைகள் உள்ளன: பாம்பூரி சிமெண்ட், மொம்பாசா சிமெண்ட், கிழக்கு ஆஅத்தி நதி 1920 ல் உகாண்டா ரயில்வே துறையால் கட்டப்பட்ட இரயில் நிலையம் உள்ளது. மோம்பசா-நைரோபி ஸ்டேஷன் காஜ் ரயில்வேயில் ஒரு புதிய ரயில் நிலையமும் உள்ளது.ப்பிரிக்கா போர்ட்லேண்ட் சிமெண்ட் கம்பெனி, சவன்னா சிமெபோக்குவரத்துண்ட், தேசிய சிமெண்ட் மற்றும் அத்தி ஆறு சுரங்கங்கள்.

கல்வி
-----

இந்நகரத்தில் டேஸ்டார்  பல்கலைக்கழகம்  உள்ளது.

போக்குவரத்து
------------

அத்தி நதி 1920 ல் உகாண்டா ரயில்வே துறையால் கட்டப்பட்ட இரயில் நிலையம் உள்ளது. மோம்பசா-நைரோபி ஸ்டேஷன் காஜ் ரயில்வேயில் ஒரு புதிய ரயில் நிலையமும் உள்ளது.

ஆதாரங்கள்
---------
Rear side of a Ford V6 engine, looking at the clutch housing on the flywheel
Single, dry, clutch friction disc. The splined hub is attached to the disc with springs to damp chatter.
**உரசிணைப்பி (அல்லது விடுபற்றி)** (Clutch - கிளட்ச்) என்பது இன்ஜினையும் கியரையும் இணைக்கும் ஒரு சாதனமாகும். அதாவது ஆற்றல் இன்ஜினில் இருத்து உரசினி வழியேதான் கியருக்கு கடத்தப்படும். பொறியின் சில்லுகளுக்கு செலுத்தும் சக்தியை தற்காலிகமாக விடுவிக்க, மீண்டும் வழங்கவும் இது பயன்படுகிறது. இது உராய்வு மூலம் செயல்படும் அமைப்பு. பொறியில் இருந்து வரும் கிராங்க் ஷாப்ட், நேரடியாக பற்சில்லுடன் உடன் இணைந்து இருக்காது. உரசிணைப்பி வழியாகத்தான் இணைந்து இருக்கும். திடீரென்று தடுப்பி போடுகிறோம், சில்லுக்கள் சுழல்வது நின்று விடுகின்றன. ஆனால் பொறி நிற்காது. ஏன்? அப்படி நிற்கவிலலையெனில் பொறி சேதம் ஆகிவிடும். எனவேதான் உரசிணைப்பி பயன்படுத்தப்படுகிறது.

இதில் இரண்டு சொரசொரப்பான தகடுகள் ஒன்றோடு ஒன்று அழுத்தமாக பொருந்தி இருக்கும். அதன் மூலம் ஒன்றாக இணைந்து சுழலும். அதன் பிடிமானத்தை விட அதிகம் அழுத்தம் தரப்பட்டால் ஒரு முனை விடுபட்டு சுழலாமல் நிற்கும்; மறு முனை மட்டும் சுழலும்.

மேற்கோள்கள்
-----------

1. ↑  ஷேக் அப்துல் காதர். "கிளட்ச் (Clutch) - பயன்பாடும், செயல்முறையும்". கீற்று. 9 மே 2016 அன்று பார்க்கப்பட்டது.
**செருக்களவஞ்சி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *செருக்களம்* என்பது போர்க்களம் என்னும் பொருள் உடையது. போர்க்களத்தில் நிகழும் கொடூரங்களை ஆசிரியப் பாவினாலும், வஞ்சிப்பாவினாலும் கூறும்படி அமைந்ததே செருக்களவஞ்சி ஆகும்.. 

போரில் அறுபட்டு வீழ்ந்த மனிதர், குதிரைகள், யானைகள் முதலானவற்றின் உடலங்களிலிருந்து, தசையையும், இரத்தத்தையும், பேய், பிசாசுகளும், கழுகு, நாய், காகம் முதலானவையும் எமது எமது என்று தின்று ஆரவாரம் செய்யும். பூதங்கள் இசைபாடி ஆடிக் களிக்கும் என்று செருக்களவஞ்சியில் கூறப்படுவன பற்றிப் பிரபந்த தீபிகை என்னும் பாட்டியல் நூல் விளக்குகிறது.

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 869

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
**பஞ்ச சீலம்** என்னும் வடமொழிச்சொல்லுக்கு, ஐவகையொழுக்கம் என்பது பொருளாகும். புத்தர் ஐவகைக் கொள்கைகளை இல்லறத்தாருக்கும், துறவிகளுக்கும் வகுத்தார். அவை கொல்லாமை, திருடாமை, காம வெறியின்மை, பொய்யாமை, குடியாமை என்பனவாம். இவைகளை இந்துக்கள் ஐம்பெரும் பாவங்கள் என்று குறிப்பிடுகின்றனர். இச்சொல்லை அரசியலில், 1945 ஆம் ஆண்டு இந்தோனேசிய குடியரசுத் தலைவர் டாக்டர். சுகர்ணோ கையாண்டார். இவர் தெய்வ நம்பிக்கை, மனிதாபிமானம், தேசியம், குடியரசு, சமூக நீதி என்பனவற்றைத் தம் அரசாங்கக் கொள்கைகளாக வெளியிட்டார். இவை புத்தர் கூறியவைகளிலிருந்து வேறுபட்டவை ஆகும்.

இந்திய, சீனப் பிரதமர்கள் 1954 ஏப்ரல் 29இல் சந்தித்துத் திபெத்தைப் பற்றி ஓர் உடன்படிக்கைச் செய்தனர். அதன்படி இரண்டு நாடுகளுக்குமிடையில் நடந்த ஒப்பந்தம் கீழ்கண்ட கொள்கைகளை அடிப்படையாக உடையது என்று கூறப்பெற்றது.

ஒப்பந்தக் கொள்கைகள்
-------------------

1. ஒரு நாட்டின் தனித்துவ கௌரவத்தையும், அரசாங்க அதிகாரத்தையும் மற்ற நாடுகள் மதிக்க வேண்டும். இரண்டு நாடுகளின் கொள்கை வேறுபட்டனவேனும், சமாதானமாக வாழவேண்டும்.
2. எந்த நாடும், பிற நாட்டை ஆக்கிரமிக்கத் தாக்கக்கூடாது.
3. ஒரு நாட்டின் உள்நாட்டு விவகாரங்களில், பிற நாடுகள் தலையிடக்கூடாது.
4. ஒவ்வொரு நாடும் பிற நாடுகளுடன் அமைதியான முறையில் இணங்கி, சமமதிப்பு கொடுத்தல் வேண்டும்.
5. ஒவ்வொரு நாடும் பிற நாடுகளின் ஒற்றுமையையும், இறையாண்மையையும் மதிக்க வேண்டும்.

மாற்றங்கள்
----------

**அறிக்கை:** இருநாட்டு பிரதமர்களும் பின்னர் வெளியிட்ட தங்கள் அறிக்கையில், "பல்வேறு நாடுகள் இக்கொள்கைகளைக் கடைப்பிடிப்பதுடன் பொதுவான அனைத்துலக உறவுகளிலும் இவற்றைக் கையாள வேண்டும். இவை சமாதானத்திற்கும், நாட்டின் காப்பிற்கும் உறுதியான அடிப்படைகளாக விளங்கும் இப்போது நிலவும் அச்சமெல்லாம் நீங்கி நம்பிக்கையுணர்வு மலரும் "என்று குறிப்பிட்டனர்.

1954 ஆம் ஆண்டு செப்டெம்பர் 23 இல் இந்தோனீசியப் பிரதமர், புதுதில்லிக்கு வந்திருந்த போது, அவருக்கு இந்தியப் பிரதமர் பண்டித நேரு ஒரு விருந்து அளித்தார். அப்போது நேரு மேற்குறித்த ஐந்து கொள்கைகளும், அனைத்துலக உறவுகளுக்கு அடிப்படையாகக் கொள்ளத்தக்க பஞ்ச்சீலங்கள் ஆகும் என்று குறிப்பிட்டார்.

1955 ஆம் ஆண்டு ஏப்ரல் மூன்றாவது வாரத்தில், இந்தோனீசியாவில் உள்ள பாண்டுங் நகரத்தில் கூடிய ஆசிய, ஆப்பிரிக்க நாடுகள் உலக சமாதானத்திற்குரியவென வெளியிட்ட பத்துக் கொள்கைகளில் பஞ்சசீலக் கொள்கைகளும் இடம் பெற்றன.

பின்னர், ஐரோப்பிய நாடுகளில் யூக்கோசுலாவியா நாடு, முதன் முதலாக இப்பஞ்ச்சீலக் கொள்கையை ஏற்றது.1955 சூன் மாதம் இரசியாவிற்கு நேரு சென்றிருந்தபோது, அவரும் இரசியப் பிரதமரும் சேர்ந்து, பஞ்சசீலப்படி உறவாட வேண்டுமெனக் கூட்டறிக்கை வெளியிட்டனர். 1958 ஆம் ஆண்டு வரை, முப்பதுக்கும் மேற்பட்ட நாடுகள், இப்பஞ்சீலக் கொள்கைகளுக்கு ஆதரவு தெரிவித்திருந்தனர். இக்கொள்கைகளை ஏற்றுக் கொள்ளாத நாடுகள் கூட, இக்கொள்கைகளை ஒப்புக் கொள்கின்றன. 1955 இல் அப்போது இந்தியாவில் அமெரிக்கத் தூதராக இருந்த செர்மன் கூப்பர், அமெரிக்காவானது எப்போதுமே பஞ்ச்சீலங்களைச் சொல்லிலும், செயலிலும் கடைப்பிடித்து வருவதாகக் குறிப்பிட்டார். பிரித்தானிய காமன்வெல்த் மந்திரியாய் இருந்த ஃஓம் பிரபு, பஞ்ச சீலமே காமன்வெல்த் நாடுகளுக்கு அடிப்படையானது என்று கூறினார்.

ஐக்கிய நாட்டு சபையின் சாசனத்தில் உள்ள தத்துவங்களையே பஞ்ச சீலம் என்பது தெளிவாகக் கூறுகின்றது. இந்தக் கொள்கையின் படியே, இந்திய நாட்டின் அயல்நாட்டு உறவுக் கொள்கைகள் வகுக்கப்பட்டு, நடைபெற்று வருகிறது.

இவற்றையும் பார்க்கவும்
----------------------

* பஞ்ச சீலம்
* சீலம்
* இந்தோனேசிய அரசமைப்புச் சட்டம்
**அப்பல்லோ** என்பவர் கிரேக்க மற்றும் உரோமப் பழங்கதைகளில் கூறப்படும் ஒரு கடவுள் ஆவார். பன்னிரு ஒலிம்ப்பியர்களில் ஒருவரான இவர் கிரேக்கக் கடவுளர்களான சியுசு மற்றும் லெட்டோ ஆகியோரது மகன் ஆவார். சந்திரக் கடவுளான ஆர்ட்டெமிசு அப்பல்லோவின் இரட்டைச் சகோதரி ஆவார்.

பிறப்பு
-------

*அப்போலோ* (வலதுப்புறம்) மற்றும் *ஆர்ட்டெமிசு* (இடதுப்புறம்)
கோயசு மற்றும் போபே என்னும் டைட்டன்களின் மகள் லெடோ. இவர் சியுசு கடவுளால் கருத்தரித்து இருப்பதை அறிந்து கோபம் கொள்ளும் எரா, லெடோவிற்கு நிலம் அல்லது தீவு ஆகிய இரண்டிலும் பிரசவம் நடக்காது என்று சாபமளிக்கிறார். ஆகவே லெடோ பிரசவ வலி ஏற்பட்ட போது கிரேக்கம் முழுவதும் அலைந்து திரிந்தார். அவர் மீது இரக்கம் கொண்ட பொசைடன் அவருக்கு நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவிற்கு வழிகாட்டினார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்போலோ, ஆர்ட்டெமிசு ஆகிய இருவரும் பிறந்தனர். பிறகு அந்தத் தீவு அப்பல்லோவின் புனிதத் தலம் ஆனது.

இளமைப்பருவம்
------------

லெட்டோவைக் கொல்ல பைதான் என்ற கொடிய வேதாளத்தை எரா அனுப்புகிறார். தன் தாயைக் காக்க வில் அம்பு ஆயுதம் தருமாறு எப்பெசுடசுவிடம் வேண்டுகிறார். அதைப் பெற்ற பிறகு அவர் டெல்பியில் உள்ள புனிதக் குகையில் வசிக்கும் பைதானைக் கொன்றார். அப்போது அவர் பிறந்து நான்கு நாட்களே ஆன பச்சிளம் குழந்தையாக இருந்தார்.

லெடோவைக் கற்பழிக்க டைடியோசு என்ற அரக்கனை அனுப்பினார் எரா. இந்த முறை அப்பல்லோ தன் சகோதரி ஆர்ட்டெமிசின் உதவியுடன் அந்த அரக்கனை எதிர்த்து போரிட்டார். அவர்களுக்கு சியுசு கடவுளும் உதவினார். இறுதியில் அந்த அரக்கன் டார்டரசில் அடைக்கப்பட்டான்.

மேற்கோள்கள்
-----------

1. ↑  Price, Fred W. (1994). *The Planet Observer's Handbook*. New York City, New York: Cambridge University Press. பக். 75. பன்னாட்டுத் தரப்புத்தக எண்:0-521-78981-8. .
2. ↑  "APOLLO - Greek God of Music, Prophecy & Healing". *Theoi Greek Mythology* (ஆங்கிலம்). 2023-03-27 அன்று பார்க்கப்பட்டது.
3. ↑  Krauskopf, I. 2006. "The Grave and Beyond." *The Religion of the Etruscans.* edited by N. de Grummond and E. Simon. Austin: University of Texas Press. p. vii, p. 73-75.

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |

| * பா
* உ
* தொ
பன்னிரு உரோமானியக் கடவுளர் |
| --- |
| 
* ஜுப்பிட்டர்
* ஜூனோ
* மினெர்வா
* மார்ஸ்
* மெர்க்குரி
* நெப்டியூன்
* வல்கன்
* அப்போலோ
* வெஸ்டா
* சேரிசு
* டயானா
* வீனஸ்

 |
மதுரை மாவட்டம் உசிலம்பட்டியில் இருந்து 13 கி மீ தொலைவில் உள்ள **நாட்டாமங்கலம்** எனும் ஊரில்,சிவன் நாட்டார் தெய்வமாக எழுந்தருளியுள்ள **ஆதிசிவன் திருக்கோயில்** அமைந்துள்ளது. பெருந்தெய்வ வழிபாடாகவே பெரும்பாலும்  அறியப்பட்ட சிவ வழிபாடு, இங்கு நாட்டார் தெய்வ வழிபாடாக காணப்படுகிறது. அநேக திருத்தலங்களில் லிங்க ரூபமாகவே எழுந்தருளியுள்ள சிவபெருமான், இங்கு சிலா ரூபமாக **(சிலை வடிவில்)** காட்சியளிப்பது இத்தலத்தின் சிறப்பாகும். மேலும் இங்கு சிறு தெய்வ வழிபாடும் சேர்ந்தே காணப்படுகிறது. இங்கு ஸ்தல விருட்ச்சமாக வில்வமரம் அமைந்துள்ளது. சிவபெருமானுடன் கீழ்கண்ட தெய்வங்களும் இங்கே வழிபாடு செய்யப்பட்டு வருகிறது.

1. மாயாண்டி சாமி
2. வீரபத்திர சாமி
3. பெரிய கருப்ப சாமி
4. சின்ன கருப்ப சாமி
5. பேச்சியம்மன்
6. ராக்காச்சியம்மன்

ஸ்தல வரலாறு
-----------

முன்பொரு காலத்தில் உண்டாத் தேவர், உலகாத் தேவர் சகோதரர்கள் வெள்ளரிபட்டி என்ற கிராமத்திலிருந்து வெளியேறி தத்தம் மனைவிமாருடன் வந்து கொண்டிருந்தனர். அப்போது  அடர்ந்த வனப்பகுதியாக இருந்த நாட்டமங்கலம் கிராமத்தை அடைந்த போது, அங்கிருந்த நீர் வளத்தை கண்டு அப்பகுதியைத் தங்கள் வாழ்விடமாகக் கொண்டனர். அதே பகுதியில் மறைந்து வாழ்ந்து வந்த சில வேடர்கள், அவர்களுக்கு தொடர்ந்து தொல்லை கொடுத்து வந்தனர். இந்நிலையில் உலகாத் தேவரின் மனைவி கருவுற்று, நிறைமாத கர்ப்பிணியாக இருந்தார். ஒரு நாள், நீர் எடுத்து வந்த அவர் வயிற்றில், வேடர்களின் அம்பு பாய்ந்தது. வலியில் துடித்த  உலகாத் தேவர் மனைவியின் குரலுக்காக கருணை உள்ளதோடு இறங்கி வந்து காட்சி தந்தார் சிவபெருமான். உண்டா தேவர், உலகத் தேவரின் வாரிசுகளை காப்பதாக வாக்களித்த சிவபெருமான், அங்கேயே தவக்கோலத்தில் அமர்ந்தார். உண்டா தேவர், உலகத் தேவரின் வாரிசுகள் இன்னமும் பெரியவாகைக்குளம், சின்னவாகைக்குளம், பெருங்காமநல்லூர், நட்டமங்கலம்,  அய்யம்பட்டி, சக்கரைப்பட்டி, நாகலாபுரம் ஆகிய கிராமங்களில் வாழ்ந்து வருகின்றனர். மேலும் இந்த ஆதிசிவனை தங்கள் குல தெய்வமாக வழிபட்டு வருகின்றனர்.

மூலவர் சன்னதி திறக்கப்படும் நாட்கள்
-----------------------------------

இங்கு எழுந்தருளியுள்ள சிவ பெருமான் தவக்கோலத்தில் இருப்பதால்,  மூலவர் சன்னதி வருடத்தில் கீழ்கண்ட  ஐந்து தினங்களில் மட்டுமே திறக்கப்பட்டு பூஜைகள் நடத்தப்படும்.

1. சித்திரை முதல் நாள்
2. ஆடி முதல் நாள்
3. ஆடி கடைசி நாள்
4. மார்கழி முதல் நாள்
5. தை முதல் நாள்
தென் கொரியாவில் சுற்றுலா
------------------------

கொரியா குடியரசின் தென் கொரியாவில் சுற்றுலாத்துறை சுற்றுலாத் துறையை குறிக்கிறது. 2012 ஆம் ஆண்டில், 11.1 மில்லியன் வெளிநாட்டு சுற்றுலா பயணிகள் தென் கொரியாவுக்கு வருகை தந்தனர், இது உலகின் 20 வது மிக அதிக பார்வையுடைய நாட்டையும், ஆசியாவில் 6 வது இடத்தையும் பார்வையிட்டது. 
கொரியா நான்கு தனித்தனி பருவங்களைக் கொண்டுள்ளது, ஒவ்வொன்றும் தனித்துவமான மற்றும் அழகிய இயற்கைக்காட்சிகள். வசந்த காலத்தில், ஃபோர்ஸிதியா, செர்ரி மலரும், அஜயலா மற்றும் பல மலர்கள் முழு பூக்கும் உள்ளன; கோடை காலத்தில், மக்கள் கடற்கரையில் தங்கள் விடுமுறை அனுபவிக்க கடற்கரையில் எண்கள் பயணம்; இலையுதிர் காலத்தில், மலைகள் மெல்லிய இலைகளின் கவர்ச்சியைக் கவர்ந்தன; மற்றும் குளிர்காலத்தில், நிலம் பனி மூடப்பட்டிருக்கும். 
**கொரிய சுற்றுலாத் தொழில்** 
தென் கொரிய சுற்றுலாத் துறைகளில் பெரும்பான்மையானவை உள்நாட்டு சுற்றுலாக்களுக்கு ஆதரவளிக்கின்றன. நாடுகளின் பரந்த நெடுஞ்சாலைகள் மற்றும் பஸ்கள் ஆகியவற்றின் காரணமாக, நாட்டின் கவர்ந்தன; மற்றும் குளிர்காலத்தில், நிலம் பனி மூடப்பட்டிருக்கும். 
**கொரிய சுற்றுலாத் தொழில்** 
தென் கொரிய சுற்றுலாத் துறைகளில் பெரும்பான்மையானவை உள்நாட்டு சுற்றுலாக்களுக்கு ஆதரவளிக்கின்றன. நாடுகளின் பரந்த நெடுஞ்சாலைகள் மற்றும் பஸ்கள் ஆகியவற்றின் காரணமாக, நாட்டின் பெரும்பகுதி எந்த ஒரு முக்கிய நகரத்தின் ஒரு நாள் சுற்று பயணத்திலும் உள்ளது. சர்வதேச சுற்றுலா பயணிகள் ஆசியாவின் அருகிலுள்ள நாடுகளிலிருந்து முதன்மையாக வருகிறார்கள். ஜப்பான், சீனா, ஹொங்கொங் மற்றும் தைவான் ஆகியவை மொத்தம் 75% சர்வதேச சுற்றுலா பயணிகள். கூடுதலாக, கொரிய அலை தென்கிழக்கு ஆசியா மற்றும் இந்தியாவிலிருந்து அதிக எண்ணிக்கையிலான சுற்றுலா பயணிகளைக் கொண்டிருக்கிறது. கொரியா சுற்றுலா அமைப்பு (KTO) 2013 ல் இந்தியாவிலிருந்து 100,000 வருகையை இலக்காகக் கொண்டுள்ளது.கொரியா சுற்றுலா அமைப்பு (KTO) , புது தில்லி அலுவலகம்
கொரியா சுற்றுலா அமைப்பின் (KTO) இந்திய அலுவலகம் 2008 ஆம் ஆண்டு மே மாதம் புது டில்லியில் நிறுவப்பட்டது, இது கொரியாவை சுற்றுலாப்பயணமாக ஊக்குவிப்பதற்காகவும், கொரியாவிற்கு வருகை தரும் இந்திய வெளிநாட்டவர்களுக்கும் ஊக்கமளிக்கவும் உருவாக்கப்பட்டது. குர்கானில் அமைந்துள்ள KTO இந்தியா அலுவலகம், பயண-தொடர்பான, தொலைதொடர்பு மற்றும் மின்னஞ்சல் வினவல்கள் பற்றிய பயண தொடர்பான தகவல்களை கையாளுகிறது. KTO இன் இந்தியா அலுவலகமானது எங்கள் சாலைகள், தயாரிப்பு பயிற்சி, நுகர்வோர் நடவடிக்கைகள் மற்றும் நடைபயிற்சி இந்தியர்கள் ஆகியவற்றின் போது தகவல் பிரசுரங்களை விநியோகிக்கிறது.

மேற்கோள்கள்
-----------

1. ↑  UNTWO (June 2008). "UNTWO World Tourism Barometer, Vol.5 No.2" (PDF). Retrieved 2008-10-15.
2. ↑
3. ↑
**தென் செர்சி போக்குவரத்து ஆணையம்** (*South Jersey Transportation Authority*, SJTA) 1991ஆம் ஆண்டில் நியூசெர்சி சட்டமன்றம் தென் செர்சி கௌன்டிகளான அட்லாண்டிக், காம்டென், கேப் மே, கம்பர்லாந்து, குளோசெஸ்டர் மற்றும் சேலம் கௌன்டிகளில் போக்குவரத்து சேவைகளை மேலாண்மை செய்வதற்காக உருவாக்கிய ஓர் தனியார் முகமை போன்ற நிறுவனமாகும

இந்த ஆணையம் இதற்கு முன்னர் செயலாற்றிய நியூ செர்சி விரைவுச்சாலை ஆணையம் (New Jersey Expressway Authority) மற்றும் அட்லாண்டிக் கௌன்டி போக்குவரத்து ஆணையங்களுக்கு (Atlantic County Transportation Authority) மாற்றாக உருவாக்கப்பட்டுள்ளது.இது நெடுஞ்சாலைகள், வானூர்தி நிலையங்கள், மற்றும் பிற போக்குவரத்து தேவைகளை ஒருங்கிணைப்பு செய்யும் தென் செர்சியின் போக்குவரத்து அமைப்பாக விளங்குகிறது. இதன் மேலாண்மையில் அட்லாண்டிக் நகர விரைவுச்சாலை உள்ளிட்ட பொதுச்சாலைகள் மற்றும் அட்லாண்டிக் நகர பன்னாட்டு வானூர்தி நிலையம் உள்ளிட்ட போக்குவரத்து திட்டங்கள், உந்து நிறுத்தற் பூங்காக்கள் அடங்கும். தென் செர்சியின் பொருளாதார வளர்ச்சிக்கான வசதிகளை உருவாக்குதலும் இதன் பணியாகும். 

தென் செர்சி போகுவரத்து ஆணையம் பர்லிங்க்டன், காம்டென் மற்றும் குளோசெஸ்டர் கௌன்டிகளில் உள்ள வேலையிடங்களுக்கு இருமுனை போய்வரு பேருந்துகளையும் வேன்களையும் இயக்குகிறது.

மேற்கோள்கள்
-----------

வெளியிணைப்புகள்
---------------

* South Jersey Transportation Authority
* SJTA Shuttle bus services
**சிண்டி கோமசு** (*Cindy Gomez*) என்பவர் பாடகர், பாடலாசிரியர், நடிகர், உருமாதிரிக் கலைஞர் ஆவார். இவர் ஆங்கிலம், இத்தாலியம், இந்தி, இலத்தீன், எசுப்பானியம், கண்டோனீயம், பிரான்சியம், மண்டரின் ஆகிய எட்டு மொழிகளில் பாடக்கூடியவர்.

வாழ்க்கை
--------

சிண்டி கோமசு எட்டாவது அகவையிலிருந்தே பாடத் தொடங்கி விட்டார். இவர் கனடாவில் இடம்பெற்ற இலத்தீன் அமெரிக்க அழகிப் போட்டியிலும் பட்டம் வென்றார். இதன் பின்னர் கனேடியத் தேசியக் கண்காட்சி, கனடாவின் உவொண்டலாந்து போன்ற இடங்களில் இடம்பெற்ற நிகழ்ச்சிகளில் கலந்து கொண்டார்.

2002இல், தெலுத்து இரெக்கோட்சு (Stealth Records) வெளியிட்ட, உரோசர் சாஞ்செசின் இரிலீசு இயுவர்செல்பு-இபிசா 2002 என்ற இசைத்தொகுப்பில் பவுண்டிங்கு இயுவர் சோல் (Pounding Your Soul) என்ற மின்னணுவியல் நடனப் பாடலைச் சிண்டி கோமசு பாடினார். அதே ஆண்டில், இலெபிட்டு பிகைண்டு II: திரிபுலேசன் போர்சு என்ற திரைப்படத்திலும் நடித்தார். இது இவர் நடித்த முதலாவது திரைப்படம் ஆகும்.

2003இல், துவட்டு சற்றுவூட்டின் இசையில், பிறின்சு ஒவ்வு பேர்சியா: தெ சாண்டுசு ஒவ்வு தைம் என்ற ஆட்டத்திற்காக, தைம் ஒனிலி நோசு (Time Only Knows) என்ற பாடலை இவர் பாடினார். நிகழ்பட ஆட்டங்களில் இடம்பெற்ற ஒரு சிறந்த பாடலாக இது கருதப்படுகின்றது.

இதனையும் பார்க்க
----------------

* துவட்டு சற்றுவூடு

மேற்கோள்கள்
-----------

1. ↑  "Ma Vie en Vert: Singer Cindy Gomez". Eluxe Magazine. 15 சூலை 2014. 21 செப்டம்பர் 2015 அன்று பார்க்கப்பட்டது.
2. ↑  Anne Kingston (24 செப்டம்பர் 2009). "Cindy Gomez's Cinderella story". Maclean’s. 21 செப்டம்பர் 2015 அன்று பார்க்கப்பட்டது.
3. ↑  "Roger Sanchez‎–Release Yourself‎–Ibiza 2002". Discogs. 21 செப்டம்பர் 2015 அன்று பார்க்கப்பட்டது.
4. ↑  "Tribulation Force (2002) Full Cast & Crew". IMDb. 21 செப்டம்பர் 2015 அன்று பார்க்கப்பட்டது.
5. ↑  Chris Moore (19 மார்ச் 2012). "The Top 10 Game Ending Songs". GamingExcellence. 2016-12-17 அன்று மூலம் பரணிடப்பட்டது. 21 செப்டம்பர் 2015 அன்று பார்க்கப்பட்டது.

வெளியிணைப்புகள்
---------------

அதிகாரப்பூர்வ இணையதளம்
**இந்திய முட்டைதின்னிப் பாம்பு** என்பது இந்தியத் துணைக் கண்டத்தில் காணப்படும் அரிய பாம்பு ஆகும்.

புவியியல் வரம்பு
----------------

இந்திய முட்டைதின்னிப் பாம்பு வங்கதேசம், நேபாளம் ஆகிய நாடுகளில் காணப்படுகின்றது. இந்தியாவில் அண்மையில் இந்த இனப்பாம்பு மகாராஷ்டிரா, குஜராத் மாநிலங்களில் இருப்பது கண்டறியப்பட்டது. இந்த இனப்பாம்புகள் 1969 இல் அழிந்துவிட்டதாகக் கருதப்பட்டுவந்த நிலையில் செம்பட்டியலில் இடம்பெற்றது. இருப்பினும், 2005 ஆம் ஆண்டு மகாராஷ்டிரா மாநிலத்திலுள்ள வார்தா என்னுமிடத்தில் மீண்டும் கண்டுபிடிக்கப்பட்டன.

விளக்கம்
--------

இந்த வகை பாம்புகள் நிறம் பொதுவாக கரும் பழுப்பு நிறத்தில் இருக்கும்.மஞ்சள் கோடுகள் தலையின் மேற்பகுதியில் இருந்து கழுத்துவரையிலும், கண்களின் மேற்பகுதிவரையிலும் நீண்டிருக்கும். வளர்ந்த பா்ம்புகளின் வால்11 செமீ (4¼ அங்குளம்) நீளமும் மொத்த நீளம் 78 செமீ (31 அங்குளம்) கொண்டவை

உணவு
----

இந்த பாம்புகளின் முதன்மை உணவு பறவைகளின் முட்டைகளும், ஊர்வனவுமே ஆகும். இதன் வாயமைப்பு முட்டைகளை உண்பதற்கேற்றவாறு அமைந்துள்ளது. இதன் தொண்டை விரிவடையக்கூடிய வகையில் இருப்பதால் தனது உடல் அளவைவிட மூன்று நான்கு அளவு பெரியதான முட்டைகளை விழுங்கிவிடும். கழுத்துப் பகுதில் உள்ள எலும்புகள் சற்றே நீளமாகி உணவுக்குழாய்க்குள் சென்றுவிடுகின்றன, இதனால் விழுங்கப்பட்ட முட்டைகள் உணவுக் குழாய்க்குள் உள்ள முள்போன்ற எலும்புகளால் உடைக்கப் படுகிறது.

மேற்கோள்கள்
-----------

1. ↑  Captain, A. & F. Tillack & A. Gumprecht & P. Dandge (2005). "First Record of Elachistodon westermanni Reinhardt 1863 (Serpentes, Colubridae, Colubrinae) from Maharashtra State, India.". *Russian Journal of Herpetology* **12** (2): 156–158.
2. ↑  Nande R and Sawan Deshmukh (2007). "Snakes of Amravati district including Melghat, Maharashtra, with important records of the Indian egg-eater, montane trinket snake and Indian Smooth Snake". *Zoos' Print Journal* **22** (12): 2920–2924. doi:10.11609/jott.zpj.1653.2920-4.. பார்த்த நாள்: 2015-09-22.
3. ↑  Boulenger, G.A. 1896. *Catalogue of the Snakes in the British Museum (Natural History), Volume III*. London.
4. ↑  Gans, Carl, Oshima, Masamitsu, 1952. Adaptations for egg eating in the snake *Elaphe climacophora* (Boie). American Museum novitates ; no. 1571
**இந்திய லினக்சு பயனர் குழுமம், சென்னை** (**Indian Linux Users Group, Chennai-ILUGC**) ஒரு லினக்ஸ் பயனர் குழுமம் ஆகும். இது இந்தியா லினக்ஸ் பயனர் குழுமத்தின் சென்னை பிரிவாகும்.

வரலாறு
------

இது 1997ல் தொடங்கப்பட்டது. இது முனைவர் பிரபு ராமச்சந்திரன், அருண் மற்றும் நண்பர்களின் துணையுடன் தொடங்கப்பட்டது. அதன் பின்னர் இந்திய தொழில்நுட்பக் கழகம் சென்னையின் விண்வெளி துறையில் பணிபுரியும் முனைவர் ஸ்ரீராம் ஆதரவுடன் நடைபெற்று வருகிறது. ஒவ்வொரு மாதமும் இரண்டாவது சனிக்கிழமை தோறும் குனு / லினக்ஸ் , பேர்ல், பைதான், பி எச் பி, ஃப்ரீ, டிசிபி, ஐபி, குனு , பிஎஸ்டி உள்ளிட்ட தொடர்பான தலைப்புகளில் தொழில்நுட்பப் பேச்சுகள் நடைபெறுகின்றன.

நடைபெறும் இடம்
--------------

வகுப்பறை எண் 1, ஏரோ ஸ்பேஸ் பொறியியல் கட்டிடம், கஜேந்திர வட்டம் அருகில், சென்னை ஐஐடி.

செயல்பாடுகள்
------------

* 2004ல் மென்பொருள் சுதந்திர நாள் மற்றும் கருத்தரங்கு
* 2009ல் கட்டற்ற மென்பொருள் பயன்பாடு குறித்த விழிப்புணர்வு
* 2009ல் இலவச மற்றும் திறந்த மூல மென்பொருள் மாநாடு மதுரையில் தியாகராஜர் பொறியியல் கல்லூரி மற்றும் தேசிய இலவச திறந்த மூல மென்பொருள் வள மையத்துடன் இணைந்து பிப்ரவரி 27, 2009 முதல் மார்ச் 1, 2009 வரை நடத்தப்பட்டது.

பங்களிப்புகள்
-------------

பல கருத்தரங்குகள், விருந்தினர் விரிவுரைகள் பல்வேறு கல்லூரிகளில் இந்திய லின்க்சு பயனர் குழுமத்தின் உறுப்பினர்கள் செய்து வருகின்றனர்.

* லினக்ஸ் சோதனை நாள்
* கட்டற்ற மென்பொருள்
* மென்பொருள் சுதந்திர நாள்

மேலும் காண்க
------------

* இந்திய லினக்சு பயனர் குழுமம், காஞ்சி

வெளி இணைப்புகள்
---------------

* இந்திய லினக்சு பயனர் குழுமத்தின் அதிகாரப்பூர்வ இணையதளம்

உசாத்துணைகள்
------------

1. ↑  View software as service, not as bundled commodity
2. ↑  FOSS potential yet to be tapped
3. ↑  Campus Connect
[*தொடர்பிழந்த இணைப்பு*]
4. ↑  "FOSS Conference in Madurai". 2014-03-04 அன்று மூலம் பரணிடப்பட்டது. 2014-02-17 அன்று பார்க்கப்பட்டது.
**இரகசியப் பரிமாறல் மொழி** அல்லது கைமொழி என்பது தமிழ் பேசும் மொத்த வணிகர்கள், இடைத் தரகர்கள் தமக்கிடையே பொருட்களின் பெறுமதியை இரகசியமாக பரிமாறிக் கொள்ளப் பயன்படுத்திக் கொள்ளும் ஒரு முறை ஆகும். இது எண்களுக்கு தமக்குள்ளே பெரிதும் புரிந்து கொள்ளும் சொற்களையும் கை சமிக்கைகளைக் கொண்டது. கைக் குட்டைக்குள் கைகளை வைத்து தமக்கிடையே சமிக்கை செய்து கொள்வர்.

இந்த மொழியை தெரியாதவர்கள் மத்தியில் பேச்சில் மட்டும் பெறுமதியைப் பரிமாறிக் கொள்ளலாம். தெரிந்தவர்களிடம் கைக்குட்டைகளுக்குள் கைச் சமிக்கைகளையும் பயன்படுத்திப் பெறுமதியைப் பரிமாறிக் கொள்வர்.

எண்கள்
------

1 - க - ஆட்காட்டி விரல்
2 - உ - ஆட்காட்டி மற்றும் நடுவிரல்
3 - சூலம் - நடு மூன்று விரல்கள்
4 - கட்டில் கால் - பெருவிரல் தவிர்த்த விரல்கள்
5 - தட்டு - ஐந்து விரல்களும்
6 - தடவல் - கடசி விரலைத் தடவல்
7 - மேல் தடவல் - மோதிர விரல் தடவல்
8 - அ - நடுவிரல் தடவல்
9 - நவக்கிரகம் - ஆட்காட்டி விரல் தடவல்
10 - க பவுன் - ஆட்காட்டி விரலைப் பிடித்து பவுன் என்று சொல்லுதல்
20 - உ பவுன் - இரண்டு விரல்களைப் பிடித்து பவுன் என்று சொல்லுதல்
30 - சூலம் பவுன் - மூன்று விரல்களைப் பிடித்து பவுன் என்று சொல்லுதல்
40 - கட்டில் கால் பவுன் - நான்கு விரல்களைப் பிடித்து பவுன் என்று சொல்லுதல்
50 - தட்டு பவுன் - கையில் ஒரு விரலால் தட்டி பவுன் என்று சொல்லுதல்
60- தடவல் பவுன் - கடைசி விரலைத் தடவி பவுன் என்று சொல்லுதல்
70 - மேல் தடவல் பவுன் - மோதிர விரலைத் தடவி பவுன் என்று சொல்லுதல்
80 - அ பவுன் (ஆனாப் பவுன்) - நடுவிரலைத் விரலைத் தடவி பவுன் என்று சொல்லுதல்
90 - நவக்கிரகப் பவுன் - ஆட்காட்டி விரலைத் தடவி பவுன் என்று சொல்லுதல்
100 - அச்சு - ஆட்காட்டி விரலைப் பிடித்து அச்சு என்று சொல்லுதல்
1000 - அக்கிரம் - ஆட்காட்டி விரலைப் பிடித்து அக்கிரகம் என்று சொல்லுதல்
**க. பொன்னுசாமி** (K. Ponnusamy)(பிறப்பு 7 திசம்பர் 1942) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருச்சிராப்பள்ளி மாவட்டம் மணப்பாறை வட்டம் புத்தாநத்தத்தினைச் சார்ந்தவர். மணப்பாறை அருகிலுள்ள ஏ. புதுப்பட்டி கிராமம் நவகுடியில் பிறந்தார். திருச்சிராப்பள்ளி ஜமால் முகமது கல்லூரி மற்றும் சிதம்பரம் அண்ணாமலைப் பல்கலைக்கழகத்தில் முதுநிலை அறிவியல் மற்றும் இளநிலை சட்டம் பயின்ற பொன்னுசாமி கல்லூரி பேராசிரியராக 20 ஆண்டுகளுக்கு மேலாகவும் மேலும் வழக்கறிஞராகவும் தொழில் புரிந்து வந்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த பொன்னுசாமி தமிழ்நாடு சட்டமன்றத்திற்கு நடைபெற்ற தேர்தலில் 1989 மற்றும் 1991 ஆண்டுகளில் திருச்சிராப்பள்ளி மாவட்டம் மருங்காபுரி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். இவர் சட்டமன்ற துணை சபாநாயகராகவும், கல்வி அமைச்சராகவும் பணியாற்றியுள்ளார். அதிமுகவில் மீண்டும் தேர்தலில் போட்டியிட வாய்ப்பு வழங்கப்படாததால் இவர் திமுகவில் இணைந்தார்.

மேற்கோள்கள்
-----------

1. ↑   (in ஆங்கிலம்) *Tamil Nadu Legislative Assembly "Who's Who" 1989*. Madras: Tamil Nadu Legislative Assembly Secretariat. 01.12.1989 [1989]. பக். 160. .
2. ↑   (in தமிழ், ஆங்கிலம்) *தமிழ்நாடு சட்டமன்றப் பேரவை "யார்-எவர்" [Tamil Nadu Legislative Assembly "Who's Who" 1991]*. Madras: தமிழ்நாடு சட்டமன்றப் பேரவைச் செயலகம், சென்னை 600009. 01.04.1992 [1992]. பக். 393. .
3. ↑
| ஹஜ் |
| --- |
|  |
| ஹஜ் தயார் படுத்துதல்
* *இஹ்றாம்*
* *மீக்காத்*

* துல் ஹுல்பியா
* ரபீஃ
* யலம்லம்
 |
| வரிசைகிரமமான ஹஜ் செயல்கள்
* *தவாப்*
* சம் சம் கிணறு
* சபா மற்றும் மர்வா மலை
* மினா
* அரபா குன்று
* முஸ்தலிபா
* *ராமி அல்- ஜம்ரத்*
* *பக்ரீத்*
 |
| மசூதிகள்
* கஃபா
* அல்-மஸ்ஜித் அந்-நபவி

* சஜாரா மசூதி
* மீக்காத் மசூதி
 |
| ஹஜ் உடைய மாதம்
* துல் ஹிஜ்ஜா
 |
|  இசுலாம் வலைவாசல் |
| * பா
* உ
* தொ
 |

**கஉபா** (*Kaaba*, அரபு மொழி: الكعبة‎ *al-Kaʿbah* "கனசதுரம்"), என்பது சவூதி அரேபியாவில் மக்கா நகரில் உள்ள இசுலாமியர்களின் மிகப் புனிதத் தலமான மஸ்ஜிதுல் அராம் பள்ளிவாசலின் நடுவில் அமைந்துள்ள கனசெவ்வக வடிவக் கட்டடம் ஆகும். உலகெங்குமுள்ள முஸ்லிம்களின் தொழுகை இத்திசையை நோக்கியே மேற்கொள்ளப்படுகின்றது. ஏழுமுறை இடஞ்சுழியாகச்) சுற்றிவருவது என்பது முக்கியமான ஒரு நிகழ்வு. அரபு மாதங்களில் ஒன்றான துல்ஹிஜ்ஜா மாதத்தின் போது இங்கு புனிதப் பயணம் மேற்கொள்வது இசுலாமியரது ஐந்து கடமைகளில் ஒன்றாகும்.

கட்டிட அமைப்பு
--------------

கஉபாவின் நான்கு மூலைகளும் நான்கு திசைகளை சுட்டி காட்டுகின்றன. இதன் "வடக்கு-தெற்கு" முகப்பு "அகத்திய நட்சத்திரத்தை [கெனாபஸ்]" ஒருங்கினைத்துள்ளது. இதன் "கிழக்கு-மேற்கு" முகப்பு "சூரிய உதயம்-மறைவை" ஒருங்கிணைத்துள்ளது.

காட்சியகம்
----------

* கஉபாவை வலம் வரும் ஹாஜிகள்கஉபாவை வலம் வரும் ஹாஜிகள்
* அல்-ஹரம் பள்ளிவாயலும் கஉபாவும், 2008.அல்-ஹரம் பள்ளிவாயலும் கஉபாவும், 2008.
* 1880 ஆம் ஆண்டில் கஉபா1880 ஆம் ஆண்டில் கஉபா
* 1907 ஆம் ஆண்டில் கஉபா1907 ஆம் ஆண்டில் கஉபா
* ஹஜ்ஜின் போது கஉபா - காணொளி காட்சி

மேற்கோள்கள்
-----------

1. ↑  Wensinck, A. J; Ka`ba. Encyclopaedia of Islam IV p. 317
**பிரதீப் சேது** (*Pradeep Seth*) என்பவர் இந்திய தீநுண்மியலாளர் ஆவார். இவர் 2003ஆம் ஆண்டில் எச். ஐ. விக்கு எதிராக இவர் உருவாக்கிய தடுப்பு மருந்தினை தனக்குத்தானே செலுத்திக்கொண்டார். இவர் 1968ஆம் ஆண்டு முதல் திநுண்மியியல் துறையில் பணியாற்றி வருகிறார். இவர் தேசிய மருத்துவ அறிவியல் கழகத்தில் தேர்ந்தெடுக்கப்பட்ட உறுப்பினராக உள்ளார்.

இவர் 1970-ல் அனைத்திந்திய மருத்துவ அறிவியல் கழகத்தில் மருத்துவம் மற்றும் நுண்ணுயிரியலில் முதுநிலைப் பட்டம் பெற்றார். பின்னர் 2005 வரை அதே நிறுவனத்தில் கற்பித்தல் பணியிலிருந்தார். தீநுண்மியியல் துறையில் 4 இந்தியப் காப்புரிமையும் 4 பன்னாட்டுக் காப்புரிமையும் பெற்றுள்ளார். இவர் ஓம் பிரகாசு பாசின் விருதினை சுகாதாரம் மற்றும் மருத்துவ அறிவியல் சாதனைக்காக 2004-05ஆம் ஆண்டில் பெற்றார்.

மேற்கோள்கள்
-----------

1. ↑  "Development of a candidate DNA/MVA HIV-1 subtype C vaccine for India". *Vaccine* **24** (14): 2585–2593. 2006. doi:10.1016/j.vaccine.2005.12.032. பப்மெட்:16480792.
2. ↑  "List of Fellows - NAMS" (PDF). National Academy of Medical Sciences. 2016. 19 March 2016 அன்று பார்க்கப்பட்டது.
3. ↑  "Protected By Symantec" (PDF). *docisolation.prod.fire.glass*. 2019-12-22 அன்று மூலம் (PDF) பரணிடப்பட்டது. 2019-12-22 அன்று பார்க்கப்பட்டது.

வெளி இணைப்புகள்
---------------

* மருத்துவர் பிரதீப் சேது அதிகாரப்பூர்வ தளம்
**இரகுநாத் வித்தல் கேத்கர்** (*Raghunath Vithal Khedkar*)(பிறப்பு 1873) இந்தியாவின் மகாராட்டிர மாநிலத்தின் மும்பையில் பிறந்த இந்திய அறுவை சிகிச்சை நிபுணர் ஆவார். இவர் 1959-ல், இவரது தந்தை வித்தல் கிருஷ்ணாஜி கேத்கர் எழுதிய வரலாற்றுப் படைப்பான *தி டிவைன் கெரிட்டேஜ் ஆப் யாதவாசு* (*யாதவர்களின் தெய்வீக மரபு*) எனும் நூலைத் திருத்தி, விரிவாக வெளியிட்டார். 

கேத்கர் ஐக்கிய இராச்சியத்தில் எடின்பர்க் மற்றும் கிளாஸ்கோவில் மருத்துவம் மற்றும் அறுவை சிகிச்சை பயின்றார். முதலாம் உலகப் போரின் தொடக்கத்தில் இந்தியாவுக்குத் திரும்புவதற்கு முன்பு நியூகாசில்-ஆன்-டைனில் மருத்துவப் பயிற்சி செய்தார். மேலும் பம்பாய், கோலாப்பூர் மற்றும் நேபாளத்தில் அறுவை சிகிச்சை நிபுணராக பணியாற்றியுள்ளார். இளம் வயதில் கேத்கரின் இலண்டனின் *வெப்பமண்டல மருத்துவ மற்றும் சுகாதார சமூகம்* மற்றும் சுகாதாரம் மற்றும் அரச சுகாதார நிறுவனத்தில் உறுப்பினராக இருந்துள்ளார். 1920ஆம் ஆண்டில், சவுத்பரோ குழுவிற்குப் பதிலளிக்கும் விதமாக, கேத்கர், யாதவ் கவ்லிசுகளை மராட்டியர்களாக அங்கீகரிப்பதற்காகப் பிரச்சாரம் செய்தார். இவர்கள் கிருஷ்ண வம்சாவளியைச் சேர்ந்தவர்கள், சத்திரிய பழக்கவழக்கங்களைப் பராமரித்தல் மற்றும் மராட்டியப் படைப்பிரிவுகளில் பணியாற்றினர் என்று தெரிவித்தார்.

மேற்கோள்கள்
-----------

1. 1 2  Christophe Jaffrelot (2003). *India's silent revolution: the rise of the lower castes in North India*. Columbia University Press. பக். 163–. பன்னாட்டுத் தரப்புத்தக எண்:978-0-231-12786-8.. பார்த்த நாள்: 8 September 2011.
2. ↑  M. S. A. Rao (1972). *Tradition, rationality, and change: essays in sociology of economic development and social change*. Popular Prakashan.. பார்த்த நாள்: 8 September 2011.
3. ↑  Ralph Louis Woods (1947). *The world of dreams, an anthology: the mystery, grandeur, terror, meaning and psychology of dreams*. Random House.. பார்த்த நாள்: 8 September 2011.
**பிரதிமா தேவி** (Prathima Devi) (9 ஏப்ரல் 1933 - 6 ஏப்ரல் 2021) கன்னடத் திரைப்படங்களில் பணியாற்றியதற்காக அறியப்பட்ட ஒரு இந்திய நடிகை ஆவார். 1947 ஆம் ஆண்டு *கிருஷ்ணலீலா* திரைப்படத்தின் மூலம் பிரதிமா தேவி அறிமுகமானார். பாக்ஸ் ஆபிஸில் 100 நாட்களை நிறைவு செய்த முதல் கன்னடத் திரைப்படமான *ஜெகன்மோகினி* (1951) திரைப்படத்தில் அவர் முக்கிய கதாபாத்திரத்தில் நடித்தார். இவர் 60 க்கும் மேற்பட்ட படங்களில் நடித்துள்ளார்.

சுயசரிதை
--------

தேவி 9 ஏப்ரல் 1933 அன்று மெட்ராஸ் பிரசிடென்சியின் (தற்போதைய கர்நாடகாவில் ) தென் கனரா பகுதியில் உள்ள கல்லாட்கா என்ற ஊரில் உபேந்திர ஷெனாய் மற்றும் சரஸ்வதிபாய் ஆகியோரின் நான்கு குழந்தைகளில் கடைசியாகப் பிறந்தார். இவரது இயற்பெயர் மோகினி ஆகும். தேவி நான்கு அல்லது ஐந்து வயதாக இருக்கும் போது தந்தையை இழந்தார்; குடும்பம் மங்களூருக்கு குடிபெயர்ந்தது, பின்னர் அகமதாபாத்திற்கு குடிபெயர்ந்தது, அங்கு அவரது மைத்துனர் ஜவுளி வியாபாரம் செய்து வந்தார், உடுப்பியில் குடியேறினார். 1941 ஆம் ஆண்டு தமிழ்த் திரைப்படமான *சாவித்திரியில்* எம்.எஸ்.சுப்புலட்சுமி நாரதர் வேடத்தில் நடித்ததன் மூலம், தேவிக்கு திரைப்படங்களைப் பார்ப்பதில் ஆர்வம் ஏற்பட்டது.

*கிருஷ்ணலீலா* (1947) திரைப்படத்தில் நுழைவதற்கு முன்பு தேவி 11 வயதில் தொழில்முறை நாடகத்தில் சேர்ந்தார். படத்தில், இவர் கெம்பராஜ் அர்ஸுடன் திரையைப் பகிர்ந்து கொண்டார், அதே நேரத்தில் வருங்கால கணவர் டி. ஷங்கர் சிங்கை அதன் செட்டில் சந்தித்தார். இவர் *ஜெகன்மோகினியில்* (1951) தோன்றினார், இது திரையரங்குகளில் 100 நாள் ஓடி முடித்த முதல் கன்னடத் திரைப்படமாகும். மேக்கப் சுப்பண்ணாவுடன் இவர் நடித்த *டல்லாலி* (1952) மற்றொரு பெரிய வெற்றியைப் பெற்றது. மஹாத்மா பிலிம்ஸ் பேனரின் கீழ் இவரது கணவர் தயாரித்த படங்களில் இவர் நடித்த பெரும்பாலான படங்கள் அடங்கும்.

தேவிக்கு நான்கு குழந்தைகள் இருந்தனர்: மகன் ராஜேந்திர சிங் பாபு ஒரு திரைப்பட இயக்குனர், சங்ராம் சிங் மற்றும் ஜெய்ராஜ் சிங் மற்றும் மகள் விஜயலட்சுமி சிங், நடிகை மற்றும் தயாரிப்பாளர் ஆவார். தேவி ஏப்ரல் 6, 2021 அன்று மைசூர் சரஸ்வதிபுராவில் உள்ள தனது இல்லத்தில் 88 வயதில் காலமானார்

விருதுகள்
---------

* 2001–02: கர்நாடக அரசின் டாக்டர் ராஜ்குமார் விருது

சான்றுகள்
---------

1. ↑  "An evening with Jaganmohini". *தி இந்து*. 11 June 2011.. பார்த்த நாள்: 14 September 2015.
2. ↑  "Prathima Devi, veteran actor, passes away" (in en-IN). *The Hindu*. 7 April 2021. .
3. ↑  "Remembering Prathima Devi". The Hindu. 8 April 2021.
4. ↑  George, Nina C. (21 August 2016). "When mom's the world". *Deccan Herald* (ஆங்கிலம்). 11 April 2021 அன்று பார்க்கப்பட்டது.
இந்திய ரயில்வே பைனான்ஸ் கார்ப்பரேஷன் லிமிடெட் (சுருக்கமாக IRFC) ஒரு இந்திய அரசு நிறுவனமாகும். இந்திய ரயில்வே துறையின் நிதி பிரிவு நிறுவனமாக செயல்படும் இந்த நிறுவனம் டெபாசிட் பெறாத வங்கி அல்லாத நிதி நிறுவனங்கள் (NBFC) வகையை சார்ந்த நிறுவனமாகும். 

இந்திய ரயில்வேயின் மேம்பாட்டுக்கு தேவைப்படும் நிதியை உள் மற்றும் வெளிநாடுகளின் பங்குசந்தைகளில் திரட்டுவதே இதன் முக்கிய பணியாகும். 1986 ஆம் ஆண்டு துவங்கப்பட்ட இந்த நிறுவனம் ஜனவரி 29, 2021 அன்று பங்குசந்தையில் பட்டியலிடப்பட்டது

பணிகள்
------

இந்திய ரயில்வே துறைக்கு ஆண்டுக்காண்டு மத்திய பட்ஜெட்டில் குறிப்பிட்ட தொகை ஒதுக்கப்படும். இந்தியா போன்ற வளர்ந்துவரும் நாடுகளில் உட்கட்டமைப்பு போன்றவற்றுக்கு அதிக முதலீட்டு தேவைப்படுவதால், பட்ஜெட்டில் ஒதுக்கப்படும் நிதி மட்டும் போதாதா நிலை ஏற்படுகிறது. எனவே ரயில்வே துறைக்கு பட்ஜெட் ஒதுக்கீட்டுக்கு மேல் தேவைபடும் நிதியை (Extra Budgetary Resources) சந்தையில் நேரடியாக திரட்டும் வேலையை இந்திய ரயில்வே ஃபைனான்ஸ் கார்ப்பரேஷன் நிறுவனம் மேற்கொள்கிறது.

நிதியை திரட்ட சந்தையில் குறிப்பிட்ட காலத்தில் முதிர்வு பெரும் கடன் பத்திரங்களை இந்த நிறுவனம் வெளியிடுகிறது.

மேற்கோள்கள்
-----------

1. ↑
2. ↑
**க.பெருமாள்** வட ஆற்காடு மாவட்டம் வெள்ளையகவுண்டனூரில் 05-12-1922இல் பிறந்தார். இவரது பெற்றோர் கவுண்டப்பர்-சென்னாம்மாள் ஆவர்.

இளமையும் கல்வியும்
------------------

இவர் தமது சொந்த ஊரில் தொடக்கக் கல்வியைக் கற்றார். எட்டாம் வகுப்புப் பொதுத் தேர்வில் முதல் மாணவராகத் தேர்ச்சிப் பெற்றார். சென்னை பச்சையப்பன் கல்லூரியில் முதுகலைத் தமிழ்ப் பயின்று தேர்ச்சிப் பெற்றார். இவர் கல்லூரிக் கல்வியில் மாநிலத்திலேயே முதல் மாணவராகத் தேர்ச்சிப் பெற்று, லாசரஸ் தங்கப் பதக்கம் பெற்றுள்ளார்.

ஆற்றிய பணிகள்
-------------

கோவை பூ.சா.கோ. கலைக்கல்லூரியில் தமிழ்ப் பேராசிரியராகவும், சென்னை மாநிலக் கல்லூரியில் தமிழ்த்துறைத் தலைவராகவும் பணிபுரிந்துள்ளார். பல அரசு கல்லூரிகளில் முதல்வராகவும் பணியாற்றியுள்ளார்.

எழுதிய நூல்கள்
--------------

இவர் கீழ்க்கண்டவை உள்ளிட்ட பல நூல்களை எழுதியுள்ளார்.

* இன்ப வெள்ளம்
* மாபெரும் அறம்
* நல்லுலகம்
* பெரிய வெற்றி
* நிலைத்த உண்மை
* ஆணவத் திருவிளையாடல்
* பெரிய இன்பம்
* இமயத்தில் இந்திரா
* அருள் வெள்ளம்

'பெரிய இன்பம்' எனும் நூல் 1979ஆம் ஆண்டு தமிழக அரசின் சிறந்த நாடக நூலுக்கான முதல் பரிசைப் பெற்றுள்ளது.  'ஆணவத் திருவிளையாடல்' எனும் நூல் ஆணவத்தை வளர்ப்பவர்கள் ஆணவத்தாலேயே அழிவார்கள் என்பதை விளக்குகிறது. 'பெரிய வெற்றி' எனும் நூல், வீட்டுக்கொரு மரம் வளர்க்க வேண்டும் என்பதைக் கூறுகின்றது. இவர் ஆங்கிலக் கவிதைகள் சிலவற்றைத் தமிழில் மொழிபெயர்த்துள்ளார்.

மறைவு
-----

இவர் தமது 65 ஆம் வயதில் 26-11-1986 அன்று மறைந்தார்.

மேற்கோள்கள்
-----------

1. ↑   பெ.தமிழ்ச்செல்வி, 'பேராசிரியப் பெருந்தகை க.பெருமாள்' பக்கம்-2
2. ↑  கன்னிமாரா பொது நூலகம்
[*தொடர்பிழந்த இணைப்பு*]
3. ↑   Tamil Virtual University
4. ↑   Tamil Virtual University
5. ↑  கன்னிமாரா பொது நூலகம்
[*தொடர்பிழந்த இணைப்பு*]
6. ↑  கன்னிமாரா பொது நூலகம்
[*தொடர்பிழந்த இணைப்பு*]
7. ↑   www.wikipedia.org தமிழ் வளர்ச்சிக்கான சிறந்த நூலுக்கான பரிசுகள்
8. ↑   பெ.தமிழ்ச்செல்வி, 'பேராசிரியப் பெருந்தகை க.பெருமாள்' பக்கம்-30
9. ↑   மது.ச.விமலானந்தம், 'தமிழ் இலக்கிய வரலாற்றுக்களஞ்சியம்' பக்கம்-79
**பிரதீப் குமார்** (Pradeep Kumar) ஓர் இந்திய அரசியல்வாதியும், உத்தரபிரதேசத்தின் 13, 16, 17 வது சட்டமன்ற உறுப்பினருமாவார். 2017ஆம் ஆண்டில் உத்தரபிரதேசத்தின் கங்கோஹ் சட்டமன்றத் தொகுதியைப் பிரதிநிதித்துவப்படுத்திய இவர் பாரதிய ஜனதாக் கட்சியின் உறுப்பினராக உள்ளார். கைரானா மக்களவைத் தொகுதியிலிருந்து பதினேழாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.

சொந்த வாழ்க்கை
--------------

பிரதீப் குமார் 1969 மார்ச் 10 அன்று கன்வார்பால் சிங் என்பவருக்கு உத்தரபிரதேசத்தின் கங்கோஹ் தொகுதியின் துத்லா கிராமத்தைச் சேர்ந்த குஜ்ஜர் குடும்பத்தில் பிறந்தார். இவர் முதுகலை பட்டம் பெற்றுள்ளார். சுனிதா என்பவரை பிப்ரவரி 19, 1999 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவர் தொழிலால் விவசாயியாவார்.

அரசியல் வாழ்க்கை
----------------

இவர், மூன்று முறை சட்ட மன்ற உறுப்பினாராக இருந்துள்ளார். முதல் முறையாக, 2000ஆம் ஆண்டில் நகுத் சட்டமன்றத் தொகுதியில் நடந்த இடைத்தேர்தலில் ராஷ்டிரிய லோக் தளத்தின் உறுப்பினராக தேர்ந்தெடுக்கப்பட்டார். பின்னர் 2012இல் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினாறாவது சட்டமன்றத்தில் இந்திய தேசிய காங்கிரசின் உறுப்பினராக தேர்ந்தெடுக்கப்பட்டார். இவர், சமாஜ்வாடி கட்சி வேட்பாளர் இருதர் சென் என்பவரை 4,023 வாக்குகள் வித்தியாசத்தில் தோற்கடித்தார்.

பாரதிய ஜனதா கட்சியின் உறுப்பினராக 2017ஆம் ஆண்டில் மீண்டும் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினேழாவது சட்டமன்றத்திற்குத் தேர்ந்தெடுக்கப்பட்டார். இந்திய தேசிய காங்கிரசின் வேட்பாளர் நௌமன் மசூத்தை 38,028 வாக்குகள் வித்தியாசத்தில் தோற்கடித்தார்.

இதையும் காண்க
-------------

* கங்கோஹ் சட்டமன்றத் தொகுதி
* உத்தரப் பிரதேச சட்டமன்றம்
* இந்திய அரசியல்
* இந்திய தேசிய காங்கிரசு

மேற்கோள்கள்
-----------

1. 1 2 3 4 5 6 7  "Gangoh Election Results 2017". elections.in. 5 November 2018 அன்று பார்க்கப்பட்டது.
2. 1 2  "Profile". Uttar Pradesh Legislative Assembly website.. பார்த்த நாள்: 11 June 2015.
3. ↑  "2012 Election Results". இந்தியத் தேர்தல் ஆணையம் website.. பார்த்த நாள்: 11 June 2015.
இரண்டு முள்ளெலும்புகளைப் பிணைத்துள்ள எலும்புப்போன்ற பிணைப்பு உள்ள திமிங்கிலத்தின் மாதிரி
**எலும்புப் பிணைப்பு** அல்லது **மூட்டுப் பிடிப்பு** (Ankylosis, anchylosis) என்பது காயம் அல்லது நோய் காரணமாக வழக்கத்திற்குமாறாக மூட்டு எலும்புகளில் ஏற்படும் உறுப்பு இணைவையும், விறைப்பையும் குறிக்கின்றது. இத்தகு விறைப்பு முழுமையாகவோ அல்லது பகுதியாகவோ இருக்கலாம். இவை மூட்டுகளிலுள்ள அல்லது மூட்டுகளுக்கு வெளியிலுள்ள தசை நாண்களிலோ அல்லது தசைக் கட்டமைப்புகளிலோ உள்ள திசுக்களின் அழற்சியின் காரணமாக ஏற்படலாம். சஹாரா பாலைவன எல்லைகளில் வாழும் ஊட்டச்சத்து போதாத குழந்தைகளில் பரவலாகக் காணப்படும் கடைவாய் அழுகல் நோய் (Noma disease) பேசுவதை, சாப்பிடுவதை பாதிக்கும் அளவிற்கு மேல்தாடை, கீழ்த்தாடை எலும்புகளில் எலும்புப் பிணைப்பினை ஏற்படுத்தவல்லது.

இவற்றையும் காண்க
----------------

* முதுமை மூட்டழற்சி
* முடக்கு வாதம்
* தம்ப முள்ளந்தண்டழல்

மேற்கோள்கள்
-----------

1. ↑  Deeb, G. R.; Yih, W. Y.; Merrill, R. G. & Lundeen, R. C. (1999), "Noma: report of a case resulting in bony ankylosis of the maxilla and mandible", *Dentomaxillofacial Radiology*, **28** (6): 378–382.